**Riaditeľstvo materskej školy v Močenku oznamuje,**

 **že zápis detí na školský rok 2020/2021** sa bude konať v dňoch

 **od 11. mája do 15. mája** **2020**

**osobne : v čase od 14:00 do 15:30 hod. v budove MŠ,**

 **BEZ OSOBNEJ PRÍTOMNOSTI DETÍ A S DODRŽIAVANÍM**

 **HYGIENICKO-EPIDEMIOLOGICKÝCH OPATRENÍ,**

**elektronicky: prostredníctvom elektronickej schránky ústredného portálu**

 **verejnej správy alebo emailu: msmocenok@stonline.sk**

**Podmienky prijatia dieťaťa do MŠ:**

Do materskej školy v školskom roku 2020/2021 prijmeme deti od 2,5 – 6 rokov. V prípade zvýšeného záujmu o prijatie do MŠ riaditeľka prednostne prijme:

* deti, ktoré dovŕšili 5 rokov,
* deti s odloženou povinnou školskou dochádzkou,
* deti s dodatočne odloženou povinnou školskou dochádzkou,
* z kapacitných dôvodov sa prijímajú deti prednostne podľa veku

V súlade s rozhodnutím ministra školstva, vedy, výskumu a športu SR číslo 2020/10610:1A1030, podľa §150 ods.8 zákona č.245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov

* 1. podávanie žiadostí o prijatie dieťaťa sa bude organizovať bez osobnej prítomnosti detí, odporúča sa komunikácia elektronickou formou
	2. potvrdenie o zdravotnom stave dieťaťa sa nebude vyžadovať, ak do času vydávania rozhodnutia o prijatí dieťaťa, zákonní zástupcovia dodatočne nepriložia potvrdenie o zdravotnom stave, dieťa bude prijaté len na adaptačný pobyt

**Postup pri prihlasovaní dieťaťa na predprimárne vzdelávanie:**

1. Na webovej stránke MŠ - **materskaskolamocenok.webnode.sk** – sú k dispozícii Tlačivá na stiahnutie – Tlačivá k Zápisu – Žiadosť o prijatie dieťaťa na predprimárne vzdelávanie a Čestné vyhlásenie pre zber údajov
2. Žiadosť a Čestné vyhlásenie vyplňte a odošlite elektronicky na email MŠ – **msmocenok@stonline.sk** **alebo prineste osobne v dňoch zápisu**
3. Ak nemáte možnosť si vytlačiť žiadosť z webovej stránky, môže si prísť pre tlačivá osobne v dňoch zápisu
4. V súlade s okolnosťami Vás budeme informovať o ďalšom postupe.